
LĒMUMS
Tukumā 

2026. gada 29. oktobrī						Nr. TND/1-1.1/26/570 
(prot. Nr. 11, 64. §)

Par pašvaldības nekustamā īpašuma – dzīvokļa īpašuma Upes iela 5-9, Zemītē, Zemītes pagastā, Tukuma novadā, atsavināšanu un izsoles noteikumu apstiprināšanu

Tukuma novada pašvaldībai (turpmāk – pašvaldība) piederošs nekustamais īpašums – dzīvokļa īpašums Upes iela 5-9, Zemīte, Zemītes pagastā, Tukuma novadā, kadastra numurs 9094 900 0095, reģistrēts Zemgales rajona tiesas Zemītes pagasta zemesgrāmatas nodalījumā Nr. 153 9 (turpmāk – Nekustamais īpašums) un sastāv no dzīvokļa Nr. 9 ar platību 71,4 m2 un kopīpašuma 714/14544 domājamās daļas no būves ar kadastra apzīmējumu  9094 001 0221 001. 
Tukuma novada domes Īpašumu apsaimniekošanas un privatizācijas komisija (turpmāk – komisija), apkopojot informāciju par Nekustamo īpašumu, konstatējusi, ka dzīvoklis ar kopējo platību ir 71,4 m2  atrodas trīs stāvu daudzdzīvokļu ēkas 1. stāvā, tajā ir centralizēta elektroapgāde, siltumapgāde, ūdensapgāde, kanalizācija. Dzīvojamā telpas ir apmierinošā tehniskā stāvoklī un pilnībā sagatavotas atsavināšanai. Dzīvojamo telpu atrašanās pašvaldības īpašumā rada ikmēneša zaudējumus un tās nav nepieciešamas pašvaldības funkciju nodrošināšanai.
Publiskas personas mantas atsavināšanas likuma 3. panta otrā daļa noteic, ka publisku personu mantas atsavināšanas pamatveids ir mantas pārdošana izsolē, 4. panta pirmā daļa noteic, ka atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai vai tās iestādēm to funkciju nodrošināšanai, 5. panta pirmā daļa noteic, ka atļauju atsavināt atvasinātu publisku personu nekustamo īpašumu dod attiecīgās atvasinātās publiskās personas lēmējinstitūcija, 9. panta otrā daļa noteic, ka institūciju, kura organizē atvasinātas publiskas personas nekustamā īpašuma atsavināšanu, nosaka atvasinātas publiskas personas lēmējinstitūcija.
No Pašvaldību likuma 73. panta pirmās daļas izriet, ka atsavināms tāds pašvaldības īpašums, kas nav izmantojams attiecīgās administratīvās teritorijas iedzīvotāju interesēs atbilstoši pašvaldības kompetencei un nav nepieciešams pašvaldības funkciju izpildei.
Publiskas personas mantas atsavināšanas likuma 1. panta pirmās daļas 6. punkts noteic, ka nosacītā cena ir nekustamā īpašuma vērtība, kas noteikta atbilstoši Standartizācijas likumā paredzētajā kārtībā apstiprinātajiem īpašuma vērtēšanas standartiem, vai kustamās mantas vērtība, kas noteikta atbilstoši Standartizācijas likumā paredzētajā kārtībā apstiprinātajiem īpašuma vērtēšanas standartiem, kā arī ņemot vērā tās atlikušo bilances vērtību pēc grāmatvedības uzskaites datiem.
Saskaņā ar sertificēta vērtētāja Sabiedrības ar ierobežotu atbildību “VCG Ekspertu grupa” (īpašumu vērtētājs Guntars Pugejs, profesionālās kvalifikācijas sertifikāts Nr. 79) 2025. gada 28. maija vērtējumu Nekustamā īpašuma tirgus vērtība ir 7 100,00 euro (septiņi tūkstoši viens simts euro), kas ir augstāka par Nekustamā īpašuma universālo kadastrālo vērtību – 2 722,00 euro (divi tūkstoši septiņi simti divdesmit divi euro). Pašvaldības izdevumi par SIA “VCG Ekspertu grupa” pakalpojumiem ir 151,25 euro (viens simts piecdesmit viens euro un 25 centi). 
Atlikusī bilances vērtība uz 2026. gada 30. oktobri saskaņā ar grāmatvedības uzskaites datiem dzīvoklim Upes iela 5-9, Zemīte, Zemītes pagastā, Tukuma novadā, ir 4 877,72 euro (četri tūkstoši astoņi simti septiņdesmit septiņi euro, 72 centi) (Pamatlīdzekļu uzskaites kartīte Nr. KPP1665, inventāra Nr. KPP940010006001).  
Publiskas personas finanšu līdzekļu un mantas izšķērdēšanas novēršanas likuma 3. panta 2. punkts noteic, ka publiska persona, kā arī kapitālsabiedrība rīkojas ar finanšu līdzekļiem un mantu lietderīgi, tas ir manta atsavināma un nododama īpašumā vai lietošanā citai personai par iespējami augstāku cenu.
Pamatojoties uz minēto, komisija 2026. gada 8. oktobra sēdē sagatavoja lēmuma projektu izskatīšanai Finanšu komitejā un Tukuma novada domes sēdē ar ierosinājumu atsavināt Nekustamo īpašumu elektroniskā izsolē ar augšupejošu soli, nosakot izsoles sākumcenu (nosacīto cenu) 7 300,00 euro (septiņi tūkstoši trīs simti euro).
Pamatojoties uz Pašvaldību likuma 10. panta pirmās daļas 16. punktu, 73. panta pirmo un ceturto daļu, Publiskas personas mantas atsavināšanas likuma 3. panta otro daļu, 4. panta pirmo daļu, 5. panta pirmo daļu, 9. panta otro daļu un 10. pantu, Publiskas personas finanšu līdzekļu un mantas izšķērdēšanas novēršanas likuma 3. panta 2. punktu, Ministru kabineta 2011. gada 1. februāra noteikumu Nr. 109 “Kārtība, kādā atsavināma publiskas personas manta” 11.5. apakšpunktu, komisijas 2026. gada 8. oktobra lēmumu, Tukuma novada dome nolemj:

1. atsavināt nekustamo īpašumu – dzīvokļa īpašumu Upes iela 5-9, Zemīte, Zemītes pagastā, Tukuma novadā, kadastra numurs 9094 900 0095, nosakot izsoles sākumcenu (nosacīto cenu) 7 300,00 euro (septiņi tūkstoši trīs simti euro), pārdodot to elektroniskā izsolē ar augšupejošu soli,

2. apstiprināt Nekustamā īpašuma izsoles noteikumus Nr. 82 (pielikumā),

3. uzdot Komisijai organizēt Nekustamā īpašuma izsoli, 

4. informāciju par izsoli publicēt laikrakstā “Latvijas Vēstnesis”, elektronisko izsoļu vietnē https://izsoles.ta.gov.lv un pašvaldības tīmekļvietnē www.tukums.lv,

5. uzdot pašvaldības izpilddirektoram Ivaram Liepiņam veikt kontroli par lēmuma izpildi.



Domes priekšsēdētājs						Gundars Važa

